GY.I.K.

**1. Milyen dokumentumokat kell megküldeni a biztosítónak?**

 A szolgáltatás-igénybejelentőn túl a zárójelentést, ha műtét volt akkor a WHO kóddal ellátott zárójelentést. Számlát, ha van felmerülő költség. 28 napon túl gyógyuló sérülésnél az orvosi papírokon túl segíthet a táppénz papír is.

**2. Hová és milyen módon kell megküldeni?**

 Elég szkennelve a dszk.hu@generali.com címre minden releváns dokumentumot.

**3. Mire fizet a sportolói költségtérítés?**

 Általánosságban: Amire nem fizet a TB (példa: ha valaki olyan gyógytornára jár magán praxisba, amit fizet a TB, azt nyilván nem. A gyógyszert igen, stb. a TB feletti részt) FONTOS: NÉVRE SZÓLÓ SZÁMLA KELL érthető okokból.

**4. Mit kell írni a „Sportszervezet tölti ki” részhez?**

 Semmit! Mivel a csapat által bejelentett játékosok név szerint le vannak jelentve a biztosítónál.

**5. Kell-e baleseti jegyzőkönyv?**
 Nem kell, hacsak nem merül fel a visszaélés lehetősége, ennek legkönnyebb kivédése, ha már az első vizsgálatkor leírja az orvos, hogy amerikai foci közben sérült.

**6. Mi számít lágy rész sérülésnek?**

 FONTOS: Csak az a sérülés, amit MR igazol, vagy amit műtenek. Azaz, hogy „elszakad” az orvos szerint a bokája valakinek az nyilván nem bizonyíték a biztosító felé (érthető, megtörtént példa: mellizom szakadás: „*nem műtik, de elszakadt”.* Az beszakadt!! Ha elszakad azt visszavarrják, e nélkül nehéz élni).

„Biztosítási esemény az a kockázatviselés tartama alatt bekövetkezett baleset (általános feltételek IX.1.), melynek következtében a biztosítottnál valamely alább felsorolt esemény következik be:

a) ficam: a váll, könyök, csukló, csípő, térd és boka ízületet alkotó két csont anatómiai helyzetétől eltérő pozíciója, mely sem spontán, sem külső beavatkozással nem nyeri vissza eredeti anatómiai helyzetét a képalkotó vizsgálattal történt dokumentálása előtt.

b) szalagszakadás: valamely ízületet alkotó szalag MR vizsgálattal vagy orvosi dokumentumokkal és műtéti leírással alátámasztott szakadása, ahol a sérült ízület a baleset dátumától számított egy héten belüli műtétjére (szalagvarrat, szalagpótlás) vagy legalább négy hetes rögzítésére (gipsz vagy merev műanyag rögzítő) kerül sor és melynek következtében a biztosított legalább négy hétig a sporttevékenység abbahagyására kényszerül.

c) izomszakadás: bármely izom vagy ín olyan mértékű szakadása, melyet a baleset bekövetkezésétől számított egy héten belül műtéttel állítanak helyre.”